मार्कस!
वह दरवाज़ा खुला है क्या? हँ?
एम्स, उसके साथ जाओ।
हे!
मेरी बेटी का वह वीडियो तुम्हारे पास कहाँ से आया?
मैं बता रहा हूँ मैं मज़ाक़ नहीं कर रहा हूँ!
इसके पीछे ट्रे का हाथ है? जवाब दो मुझे, सुना नहीं तुमने?
ग़ुस्से में तो बड़े मस्त लग रहे हो।
-उसने किया यह सब? -मार्कस। हे।
शांत हो जाओ।
यह सब क्या था?
अंदर मुझे कुछ गुप्त पोर्न वीडियो मिले हैं।
उनमें से एक ट्रिनी और उसके बॉयफ़्रेंड की थी।
फिर तो इसकी क़िस्मत अच्छी थी कि दरवाज़ा बंद था।
मैं कुछ कर सकती हूँ?
तुम उस कमीने ट्रे को ढूँढ सकती हो।
क्योंकि मुझे जानना है आख़िर एक दलाल के पास ट्रिनी का वीडियो कैसे आया।
ट्रिनी को तो इस वीडियो के बारे में बिल्कुल पता ही नहीं होगा।
वह ऑब्रे को उसे ऐसे रिकॉर्ड करने देने के लिए कभी राज़ी नहीं होती।
एम्स और मैं ट्रे को ढूँढ लेंगे।
उसे और दूसरी सैंकड़ों फ़ाइलों का भी जवाब देना है। और ड्रेया के क़त्ल का।
रोशेल का क्या?
एम्स उसे पुलिस थाने ले जा रहा है।
इस वक़्त, तुम बस ज़रीना और ट्रिनी का ख़याल रखो।
सच की खोज
द नॉक
एक आदमी की बाइक उसकी बीवी की तरह होती है।
आप उसे देख सकते हैं, लेकिन छू नहीं सकते।
मैं कोई गुस्ताख़ी नहीं करना चाहता था। क़सम से।
जब से मैंने "गेट आउट द वोट" कार्यक्रम में वी-ट्विन की वह गर्जन सुनी थी,
मैं इस नगीने को ढूँढ रहा था।
आपने उस वक़्त फ़िनी का चेहरा देखा था जब आप लोग दहाड़ते हुए अंदर आए थे?
कुछ लोग नहीं जानते आवाज़ों में क्या रस होता है।
-ली। -हैकमैन।
आप और क्वेस्टर यहाँ आकर हम स्थानीय लोगों को बाहर निकालने वाले हैं।
बिल्कुल नहीं। हमारी मंशा सबके साथ मिलकर काम करने की है, मिस्टर स्कोविल।
लगता है आप मेरी मोटरसाइकिल के अलावा भी बहुत चीज़ों के बारे में जानते हैं।
आप ओकलैंड की एक जानी-मानी शख़्सियत हैं।
मैं उम्मीद करता हूँ आप कभी दोबारा मुझे इस सुन्दर चीज़ से मिलने देंगे।
बशर्ते आपका मन कभी इसे बेचने का ना हो जाए, उस स्थिति में, बस एक बार दाम बता देना।
क़यामत भी टूट पड़े तब भी एक आदमी अपनी बीवी को नहीं बेच सकता।
मेरे भी अपनी ख़ास बीएसए, 1947 इंडियन और 1919 पावरप्लस के बारे में ऐसे ही विचार हैं।
अब, वह बाइक तो मैं भी देखना चाहूँगा।
आप कभी भी आ सकते हैं।
मेरी पत्नी, सिबिल, इस मेयर की दौड़ को लेकर मुझे लगातार परेशान कर रही है।
कुछ देर के लिए राजनीति के अलावा कुछ और बात करके राहत मिलेगी।
ठीक है।
बहुत प्यार, माँ।
जेम्स "ट्रे" बेंजामिन तृतीय
प्यारी एली, कल रात तुम्हें अपनी बाँहों में देखकर ऐसा लगा,
जैसे तुम और मैं दो जिस्म, एक जान हों।
जिस रात हम स्वीट्स जैज़ क्लब में मिले थे, तब भी मुझे ऐसा ही महसूस हुआ था।
मुझे तब भी पता था मैं तुम्हारे साथ अपनी ज़िन्दगी बिताना चाहता हूँ। आज भी मेरी वही चाहत है।
मैं उस पल का बेसब्री से इंतज़ार कर रहा हूँ जब तुम यहाँ वापस मेरे साथ होगी।
जब मैं तुम्हें बहुत, बहुत प्यार कर सकूँगा। तुम्हें बहुत प्यार, ऐलग्ज़ैन्डर।
हे। अंदर आ जाओ।
मैं यह जानने के लिए बेचैन हो रही थी कि ट्रे के बारे में क्या पता चला। क्या वह तुम्हें मिला?
एम्स ने उसका घर ढूँढ लिया है।
अच्छा। तो, तुम लोगों ने उसे गिरफ़्तार कर लिया?
वह वहाँ नहीं था।
उसके लिए काम करने वाली एक लड़की वहाँ थी। वह ओकलैंड पुलिस की हिरासत में है।
तुम्हें लगता है उस लड़की ने ड्रेया को मारा?
नहीं, हमें अभी भी ट्रे पर सबसे ज़्यादा शक है।
ठीक है, उसके घर में कुछ काम की चीज़ तो मिली होगी?
अभी तक तो नहीं।
लेकिन एम्स कोशिश कर रहा है कि मैं अंदर जाकर
ट्रे की उस लड़की रोशेल से बात करूँ कि वह उसे ढूँढने में हमारी मदद करे।
काश तुम किसी ऐसी इंसान को जानतीं जो सारा दिन किशोरी लड़कियों के साथ काम करती हो।
मैं दोबारा अपनी हद से आगे बढ़ रही हूँ, है ना?
एम्स और मैं अपनी पूरी कोशिश कर रहे हैं।
बॉयस्ट्रस ने भी अपनी पूरी शोध टीम ट्रे की खोज में लगाई हुई है।
अगर कहीं तुम्हारी ज़रूरत पड़ती है, तो मैं तुम्हें बता दूँगी।
तुम्हें पता है तुम्हारे पिता और मैं तुमसे प्यार करते हैं, है ना?
कल रात तुम्हारे पिता ने एक वीडियो देखा जिसमें तुम और ऑब्रे सेक्स कर रहे थे।
अब, हम सेक्स वाले हिस्से के बारे में बाद में बात करेंगे।
लेकिन पहले यह बताओ, बच्चे, क्या तुम्हें पता था तुम्हारा वीडियो बनाया जा रहा है?
क्या तुम्हें पता था तुम्हारी वीडियो बनाया जा रहा है?
नहीं।
क्या ऑब्रे ने तुम्हें किसी रोशेल या ट्रे से मिलवाया था?
-क्यों? -क्योंकि यह कमबख़्त वीडियो उनके पास था।
इसे और किसने देखा है?
तुम्हें इस बात की फ़िक्र है? उस लड़के ने तुम्हारा सेक्स करते हुए का वीडियो बनाया!
नहीं, ऑब्रे मेरे साथ कभी कुछ ग़लत नहीं कर सकता।
बहुत हो गया तुम दोनों का। बस। अब यह सब ख़त्म।
वह मुझसे प्यार करता है।
-बच्चे। -तुम प्यार के बारे में आख़िर जानती क्या हो?
-मार्कस। -नहीं!
नहीं।
तुम्हें समझदारी से काम लेना चाहिए, ट्रिनी।
हमारी परवरिश इतनी ख़राब तो नहीं है!
मुझे तो यक़ीन नहीं होता यह तुम हो!
-बच्चे! सुनो तो। -अरे! इधर आओ वापस!
अरे, अरे।
-हमें जवाब चाहिए। -और तुम्हें शांत होना चाहिए, ठीक है?
उसे यह सदमा बर्दाश्त तो कर लेने दो।
वह दिल से सोचती है, बिल्कुल मेरी तरह। याद करो थेरेपिस्ट क्या कहता है।
हाँ, कुछ लोग अपने अनुभव से ही सीखते हैं। ठीक है। लेकिन मैं यह सब नहीं कर सकता।
हमारे पास बस दस, पंद्रह मिनट हैं। अगर तुम उससे ज़्यादा यहाँ रुकीं तो किसी को
पता लग सकता है।
तो, कैसे करना है? नर्म-दिल पुलिस वाला, बदमिज़ाज पॉडकास्टर?
मुझे लगता है मुझे उससे अकेले में बात करनी चाहिए।
हाँ। मेरा अनुमान यह है कि आदमियों के साथ उसका अनुभव बहुत अच्छा नहीं रहा है,
हो सकता है एक औरत होने के नाते वह मेरे साथ खुल जाए।
तो जब उसने तुम्हें मारने की कोशिश की थी, वह तुम्हारे साथ खुल रही थी?
मैंने श्वेत वर्चस्ववादियों, पंथवादियों और शौक़िया तौर पर
अपनी बिल्लियों को मारने वालों के इंटरव्यू लिए हुए हैं।
मेरी फ़िक्र मत करो।
ठीक है।
-ठीक है। चलो। -शुक्रिया।
इस तरफ़।
यहाँ अंदर।
क्या बात है।
लगता है रोशेल से मिलने के लिए तुम काफ़ी बेताब थीं।
लेकिन, यार, यह तुम्हारे बस की बात नहीं है।
और ड्रेया स्पाईवी का क्या?
ट्रे उसे कितने में बेच रहा था?
अच्छी बात है।
किसी छोटी बात से शुरू करते हैं।
ट्रे, ट्रिनी और ऑब्रे को कैसे जानता है?
ट्रे के घर पर हमें जो वीडियो मिले, उनमें से एक में वे दोनों भी थे।
मुझे तुमसे बात करने की कोई ज़रूरत नहीं है।
इन लोगों के पास मेरे ख़िलाफ़ कोई सबूत नहीं है। इन्होंने बस अपनी ताक़त का इस्तेमाल करके मुझे यहाँ क़ैद किया हुआ है।
रोशेल। यह तुम्हारे लिए बहुत ख़तरनाक साबित हो सकता है।
लेकिन मैं तुम्हारी मदद कर सकती हूँ।
मैं तुम्हें सस्ता घर दिला सकती हूँ, नौकरी के लिए प्रशिक्षण दिला सकती हूँ।
तुम इस देह व्यापार को छोड़कर एक नई ज़िन्दगी शुरू कर सकती हो।
ट्रे से सुरक्षित रह सकती हो।
कमीनी, मैं ट्रे के साथ सुरक्षित हूँ।
तुम्हें पूरा यक़ीन है?
क्योंकि अगर उसने वाक़ई ड्रेया को मारा है,
तो वह ऐसा तुम्हारे साथ क्यों नहीं कर सकता है?
रहने दो।
ट्रे और मेरा रिश्ता बहुत अच्छा है।
तुम नहीं समझोगी क्योंकि ज़ाहिर है तुम्हारी ज़िन्दगी में ऐसा कोई नहीं है।
उँगली में अँगूठी नहीं, आँखों में चमक नहीं।
तुम नहीं जानतीं प्यार क्या होता है।
तुम्हें यह सब दिख रहा है, लेकिन तुम ट्रे की असलियत नहीं देख पा रही हो।
ख़ैर, मैं उम्मीद करती हूँ उसका प्यार तुम्हें इस जगह से बचाने के लिए काफ़ी हो।
या फिर हो सकता है वह बस तुम्हें यहाँ सड़ने के लिए छोड़ दे।
बाय, दीदी।
असली बदलाव के लिए वोट करें एंड्रयू फ़िनी
तो यहाँ हो तुम।
मेरी सबसे बड़ी बेटी।
-हे, डैडी। -हे।
क्या हो रहा है?
बस यहाँ बैठकर सोच रही हूँ।
क्या आपके और माँ के रिश्ते में कभी…
पता नहीं, परेशानियाँ आई थीं?
बेशक आई थीं।
हर किसी के रिश्ते में आती हैं। हम उन परेशानियों को हराकर आगे बढ़ गए।
तुम यह सब क्यों पूछ रही हो?
इंग्रम के बारे में सोच रही हो?
नहीं।
लेकिन फ़िनी के बारे में बताइए।
लिलियन ने बताया उससे मुलाक़ात अच्छी नहीं रही।
वह आदमी सत्ता का भूखा है। उससे यही उम्मीद की जा सकती है।
आपको लगता है उससे कोई ख़तरा है?
वह कुछ ऐसे लोगों को जानता है जिनसे ख़तरा हो सकता है। तुम्हें सावधान रहना चाहिए।
जानती हूँ।
बिल्कुल सही समय पर।
-डैडी, आपको प्रिंसिपल पिअर याद हैं? -हाँ। हे।
-आप कैसे हैं, सर? -एकदम ठीक।
मेरे कुछ आदमी तुम्हारे स्कूल पर नज़र रख रहे हैं।
इसके लिए बहुत शुक्रिया।
हमारे सुपरिंटेंडेंट को लगता है कि ड्रेया का क़त्ल होना कोई फ़िक्र की बात नहीं है।
और इससे फ़िनी के साथ परेशानियाँ बढ़ नहीं जाएँगी?
कैपस्टोन्स हमेशा यहीं रहेंगे।
जितनी जल्दी वह इस बात को समझ ले, उतना बेहतर है।
-मैं तुमसे बाद में बात करता हूँ। -शुक्रिया।
शुक्रिया, डैडी।
तो रोशेल के साथ मुलाक़ात कैसी रही?
वह जेल में सड़ जाएगी लेकिन ट्रे को धोखा नहीं देगी।
मैं जानती हूँ वेश्यावृत्ति की पीड़िताओं के साथ मुझे अलग तरीके से बात करनी होगी,
लेकिन मैंने यह उम्मीद नहीं की थी कि उसे उस शख़्स से प्यार होगा जो उससे वेश्यावृत्ति करवाता है।
मुझे एक अलग तरीके से दोबारा कोशिश करनी होगी।
पता नहीं मेरे दिमाग़ में यह पहले क्यों नहीं आया।
मेरी एक क़रीबी दोस्त है जो एक सामाजिक कार्यकर्ता है।
वह पक्का किसी को जानती होगी जो इस क्षेत्र में माहिर हो।
मैं उससे पता करूँगी।
शुक्रिया।
तुम्हारे लिए थोड़ी चाय लाई हूँ।
शुक्रिया।
तुम उससे बहुत प्यार करती हो ना?
और तुम्हें लगता है कि वह…
मैं जानती हूँ।
मैं जानती हूँ ऑब्रे मुझे प्यार करता है।
देखो, सेक्स करने का फ़ैसला…
तुम्हारा है।
तुम्हारा था।
मुझे बस इस बात का दुःख है कि तुम्हें लगा तुम मुझसे इस बारे में बात नहीं कर सकतीं।
मुझे नहीं पता था मुझे क्या कहना चाहिए।
तुम मुझसे यही कह सकती थीं।
लेकिन, बच्चे, हमें एक दूसरे से बात करने के तरीके खोजने होंगे, ओके?
बढ़िया।
तुम्हें पता है मैं तुमसे कितना प्यार करती हूँ।
मुझे पता है।
तुम्हारे डैड भी तुमसे प्यार करते हैं।
ठीक है।
क्या आप हमें समझाएँगी कोई पीड़िता अपने दलाल के बारे में क्या सोचती है?
देह व्यापार करने वाले। दलाल की जगह हमें उन्हें इस नाम से पुकारना चाहिए।
उनका लक्ष्य अपने शिकार की ज़रूरत बन जाना होता है।
वे हफ़्तों, महीनों, यहाँ तक कि
सालों यह पता लगाने में बिता देते हैं कि उनके शिकारों की सबसे बड़ी ज़रूरतें और चाहतें क्या हैं।
सुंदर कपड़े, ड्रग्स, मेकअप, उन्हें अपनाना, उन्हें तवज्जो देना।
और फिर वे उन्हें यह सब देते हैं?
हाँ।
आख़िरकार, ज़्यादातर पीड़ित लड़कियाँ उन ज़रूरतों के लिए अपने देह व्यापारियों पर इतनी निर्भर हो जाती हैं,
उन्हें लगता है यही प्यार है।
रोशेल को यक़ीनन यही लगता है।
क्या ड्रेया को भी यही लगता रहा होगा?
मुमकिन है।
यह होना इतना आम है, हमारे पास इसके लिए एक नाम भी है।
-ट्रामा बॉन्ड यानि दर्द का बंधन। -इन बंधनों को कैसे तोड़ सकते हैं?
माफ़ करना। मैं फिर से वही कर रही हूँ।
नहीं। मैं भी इसी बारे में सोच रही थी।
जब तक यह बंधन टूट नहीं जाता,
रोशेल कभी भी ट्रे के ख़िलाफ़ नहीं जाएगी, है ना?
बदक़िस्मती से, नहीं। और उस बंधन को तोड़ना आसान नहीं है।
कई पीड़ितों को यह तक मालूम नहीं होता कि एक स्वस्थ रिश्ता कैसा होता है।
इसलिए मैं शुरू से ही एक ऐसा रिश्ता गढ़ने की कोशिश करती हूँ।
यह भरोसे से शुरू होता है।
मैं सोचती हूँ भरोसा बनाने के लिए एक लगाव की ज़रूरत है।
मानिए कि किसी को ऐसा लगाव देह व्यापार में लिप्त किसी लड़की के लिए महसूस होता है।
आप क्या सलाह देंगी उसके साथ कैसे आगे बढ़ा जाए?
सबसे पहली चीज़ जो ध्यान में रखनी चाहिए, वह यह है कि वे कहाँ हैं,
वे कैसी हैं, और उनसे वहीं मिला जाए।
पीड़ितों को सुरक्षित महसूस कराने के लिए मुझसे जो बन पड़ता है, मैं करती हूँ।
वे पहले से ही काफ़ी ख़तरे में रहती हैं।
मैं उनसे अपनेपन और खुलेपन से मिलती हूँ।
वे या उनके देह व्यापारी क्या कर रहे हैं, मैं उसका अपमान नहीं करती।
कोई नहीं चाहता उनके बारे में राय बनाई जाए।
-तुम ड्रेया की दोस्त हो? -हाँ।
और मुझे लगता है तुम भी उसकी दोस्त हो।
उम्मीद है, एक बातचीत से दूसरी के रास्ते खुलेंगे, और फिर आगे कई बातचीतों के।
आपको उनके साथ बस संयम से काम लेना होगा।
कॉनकोर्डिया पार्क - आज खाने की गाड़ी मेरी तरफ़ से खाना
सुना तुम आज यहाँ किसी वेश्या के साथ थे।
किसी छोटे-मोटे दलाल के बारे में कुछ पूछताछ कर रहे थे?
वह एक क़त्ल के मामले में संदिग्ध भी है।
अह-हँ।
एमिली मिल्स हमारी प्राथमिकता है।
तो तुम एमिली के सौतेले बाप, पीटर रेनॉल्ड्स के किसी बिज़नेस पार्टनर की
जाँच-पड़ताल कर रहे हो?
जोएना ने बताया कि बिज़नेस बर्बाद होने के बाद विक्टर और पीटर ने
आपस में बात करनी बंद कर दी थी।
-कहानी में दम नहीं है। -अभी तो मेरे पास बस यही एक सिरा है,
और वह आदमी मेरा फ़ोन टाल रहा है,
इसलिए मैं आज उसके स्टोर पर जाने वाला हूँ।
उम्मीद है तुम्हें घास खोदने में मज़ा आएगा।
हाय, मॉम।
अगर तुम मेरा कोई कोड नाम ही रखना चाह रहे हो, तो कुछ ढंग का रखो।
मैं अपनी मॉम से प्यार करता हूँ। हर कोई करता है।
ख़ैर, बेटे,
कैपस्टोन्स और बॉयस्ट्रस, दोनों को ही ट्रे के बारे में कुछ पता नहीं चला।
जितना हमने सोचा था, ट्रे उससे कहीं ज़्यादा चालाक है।
सभी वीडियो से कैमरा मॉडल और फ़ोटो की तारीख़ से सम्बन्धित डेटा मिटाया हुआ है।
इनके बारे में पता लगाने में बहुत समय लगेगा।
ख़ैर, मुझे शायद ट्रे का कुछ सुराग़ मिल गया है,
लेकिन अभी मैं इसकी बस उम्मीद ही कर रही हूँ।
-सब घास ही खोद रहे हैं। -क्या?
कुछ नहीं। गुड लक।
कोई नई ख़बर नहीं है।
कई सुराग़ों पर काम कर रही हूँ। मेरी ज़रूरत हो तो बताना, मैं यहीं हूँ।
क्या हो रहा है यह।
-सिडन्स से अब तक कोई जवाब नहीं आया? -कोई जवाब नहीं। मैंने उसके ऑफ़िस में भी कोशिश की।
और अभी-अभी पॉपी का मैसेज आया है। ट्रे या उस वीडियो के बारे में भी कुछ ख़ास पता नहीं चला।
हर कोई कोशिश तो पूरी कर ही रहा है।
और इसका क्या मतलब है? मैं अपनी पूरी कोशिश नहीं कर रहा हूँ?
क्या मैंने ऐसा कहा?
नहीं।
मैं यहाँ उम्मीद कर रही थी तुम आख़िरकार ट्रिनी से माफ़ी माँगने के लिए तैयार हो गए होगे।
-क्या कहा तुमने? -उसे लग रहा है तुम उससे नफ़रत करते हो।
-क्या? -यही। तुम इतने ग़ुस्से में हो।
ग़ुस्से में?
रीना, तुम नहीं जानती यह कितना गंभीर मसला है।
मुझे सिर्फ़ ग़ुस्सा ही आ रहा है।
हमारी छोटी बच्ची एक सड़कछाप रे जे के साथ एक सेक्स टेप में कैसे फँस गई?
और ऊपर से, यह क़ातिल दल्ला मेरी बच्ची का वीडियो देखता होगा,
मेरी छोटी बच्ची का।
पता नहीं कितनी बार? और वह अभी भी आज़ाद घूम रहा है।
और मैं क्या कर रहा हूँ? मैं यहाँ बैठा हूँ।
लोगों को फ़ोन कर रहा हूँ, उनके लिए वॉइस मेल छोड़ रहा हूँ।
और मुझे इस बात के लिए ख़ुद से नफ़रत हो रही है कि मैंने उस नीच लड़के को हमारे घर में
-घुसने दिया। -नहीं, हम दोनों से यह ग़लती हुई है।
मैंने ऐसी ग़लती कैसे कर दी?
अच्छी बात है। इस ग़ुस्से को काम में लाओ। जाओ, ऑब्रे से मिलो।
देखो कि उसने वह वीडियो कहीं किसी और के साथ तो शेयर नहीं किया।
तुम सच में कह रही हो?
एम्स को साथ ले जाना। वह तुम्हारे ग़ुस्से को संभाल लेगा।
ऑब्रे और उसके माँ-बाप से जवाब माँगना होगा।
जब तुम वापस आओगे…
मैं ट्रिनी से बात करूँगा।
हाँ। ठीक है।
लापता - एमिली मिल्स
मैं एमिली मिल्स के ग़ायब होने की छानबीन कर रहा हूँ।
पीट की बच्ची के बारे में सुनकर दुःख हुआ।
तो आप और पीटर बिज़नेस पार्टनर थे?
यह तो ज़्यादा बोल दिया।
पीट ने कम्पनी का नाम रखा। बाक़ी सब काम मैंने किया।
जिसका मतलब हुआ मुझे अपने डैड के कैंसर, अपने तलाक़
और अपनी बहन के अंतिम संस्कार के दौरान काम करना पड़ा।
पीटर ने तो ना कभी ध्यान दिया, ना उसने कभी परवाह की।
आप दिवाला निकल जाने के लिए पीटर को दोषी मानते हैं?
ना। हम दोनों जानते थे तकनीकी क्षेत्र में हाथ आज़माना एक जुआ होगा,
इस जगह जैसा नहीं।
लोगों को हमेशा शेखी बघारनी होती है इसलिए वे बद से बदतर कलाकृतियाँ ले जाते हैं।
एमिली के साथ आपका मेल-जोल कैसा था?
कैसा मेल-जोल?
भाई साहब, मैंने उसके बारे में सीएनएन और "द मर्क्युरी न्यूज़" से ज़्यादा जाना है।
और पीटर और जोएना से?
-उनसे सम्पर्क में हैं? -नहीं।
लेकिन हे, उन्हें बढ़िया चौखटे लेने हों तो उन्हें यहाँ भेज देना।
मुझसे कुछ बिगड़ गया है, आप सही कर देंगे?
आपके समय के लिए शुक्रिया।
हे, मार्कस। तुम ठीक हो ना?
मुझे तुम्हारा मैसेज मिला।
मुझे लगा यह जगह थोड़ी ज़्यादा सुरक्षित होगी।
देखो, मैं तुमसे कुछ भी नहीं छुपाऊँगी।
मैं ड्रेया के परिवार की एक दोस्त हूँ,
लेकिन मैं एक संवाददाता भी हूँ और उसके क़ातिल को ढूँढ रही हूँ।
मैंने तुम्हें डाइनर में पहचान लिया था।
और मैं शुरू से जानती थी तुम ड्रेया की परवाह करती हो। मैंने इंसानों को पढ़ना रोशेल से सीखा है।
तुम अच्छा पढ़ती हो।
उसकी माँ कैसी हैं?
ड्रेया हमेशा उनकी बात करती थी।
अच्छी भी और बुरी भी।
किसी तरह से ख़ुद को संभाल रही है।
बिना नशा किए?
चलो, यह तो अच्छी बात है।
लोग मुझे कोको के नाम से जानते हैं, लेकिन मेरा असली नाम डैवन है।
डैवन? बहुत सुन्दर नाम है।
ट्रे कहता है यह एक श्वेत लड़की के नाम जैसा लगता है।
ट्रे, मेरा बॉयफ़्रेंड।
तुम्हारा…
तुम लोग काफ़ी समय से साथ हो?
कुछ समय से।
वह तो चाहता है मेरे साथ और समय बिता सके,
लेकिन ज़्यादातर समय वह अपनी उस ख़ास लड़की के साथ बिताता है।
उसकी ख़ास लड़की?
रोशेल।
ख़ास लड़की। धंधे के लिए उसकी पहली पसंद।
इसीलिए शिट कैम्प में ज़्यादा अच्छा लगता था। वहाँ रोशेल नहीं थी।
शिट कैम्प भी बढ़िया नाम है।
वहाँ बदबू आती थी इसलिए हमने उस जगह को यह नाम दे दिया।
ट्रे और मैं इस बात पर ख़ूब हँसते थे। हम दोनों वहीं मिले थे।
ग़रीब बच्चों के लिए एक फ़ार्म कैम्प पर, उसका कुछ घटिया सा नाम था, मुझे याद नहीं आ रहा है।
मेरी दादी मुझसे परेशान हो गई थीं, तो एक बार छुट्टियों में उन्होंने मुझे वहाँ भेज दिया।
वहाँ के लोगों को लगता था खाद डालने का काम करने से हमें अपनी ग़रीबी का एहसास नहीं होगा।
जैसे शहर में तो कुछ ठीक करने को है ही नहीं।
सच में।
क्या बात है! फ़्यूज़न ग्रिल यहाँ?
आज तुम वाक़ई मुझे दावत देने वाली हो, कोई झोल नहीं ना?
अगर इसका मतलब है "कोई झूठ नहीं," तो हाँ, कोई झोल नहीं।
हे, मिस्टर किलेब्र्यू।
क्या सोचकर तुमने ऐसा किया, हँ? मेरी बेटी का वीडियो बनाया तुमने?
-आप क्या बात कर रहे हैं? -मुझसे चालाकी मत करो!
हे। आराम से। बस हमें बता दो तुमने वे टेप्स किसे दिखाईं।
-तुम कौन हो मुझसे यह पूछने वाले? -ऑब्रे, यह क्या हो रहा है?
मिस्टर और मिसेज़ सिडन्स, मैं डिटेक्टिव एम्स हूँ।
-ट्रिनी तो ठीक है ना, मार्कस? -नहीं, वह ठीक नहीं है,
और यह बात आप दोनों को पता होती अगर आप अपना फ़ोन उठा लेते।
-हम काम कर रहे थे। -अच्छा? जानते हैं आपके बेटे ने क्या किया है?
उसने मेरी बेटी के साथ सेक्स करते हुए एक वीडियो बनाया।
बेटा, क्या यह बात सच है?
-ऑब्रे! -वह बस मेरे लिए थी। जैसा लड़के करते हैं।
-मैं ट्रिनी से प्यार करता हूँ। -तुमने वह वीडियो और किसे दिखाया है?
-किसी को नहीं! -बकवास!
-अच्छा, आराम से। सुनो तो। -रुक जाओ!
मुझे वह वीडियो एक दलाल के घर में मिला।
-मेरा बेटा किसी दलाल को नहीं जानता। -वाक़ई?
तुम किसी दलाल को नहीं जानते?
-तुम ट्रे नाम के किसी शख़्स को नहीं जानते? -नहीं।
ख़तरनाक। अनगिनत आपराधिक मामलों में दोषी।
-मैं किसी ट्रे या अपराधियों को नहीं जानता। -हो सकता है ऑब्रे का फ़ोन हैक हो गया हो।
-हमेशा होता रहता है। -मज़ाक़ कर रहे हो मेरे साथ?
-मुझे लगता है तुम्हें यहाँ से चले जाना चाहिए, मार्कस। -आराम से। ठीक है। चलो।
चलो। चलते हैं।
-यह बात ख़त्म नहीं हुई है। -हम फिर मिलेंगे।
शुक्रिया। चलते हैं। चलो।
-कोई बात नहीं। -हद है।
हे, तुम थोड़ा आराम से बात कर सकते हो…
क्या? उस कमीने ने जो किया है उसके बाद?
-हे, मैं उसका बचाव नहीं कर रहा हूँ। ठीक है? -हद है!
हे।
विश्वास मानो, मुझे भी यह सोचकर
नींद नहीं आती कि कहीं मेरा बेटा भी कभी ऐसा कुछ काम न कर दे।
लेकिन हमें अभी यह पता लगाना है कि वह टेप ट्रे के घर कैसे पहुँची, है ना?
हाँ। ठीक है। ठीक है, समझ गया तुम्हारी बात।
यह मेरे लिए एक बुरे सपने जैसा है।
ठीक है।
लगे रहो। बस हो ही गया।
पाँच, चार, तीन, दो… चलो।
और एक।
ठीक है, अब। थोड़ी साँस ले लो।
ठीक है। धीरे-धीरे।
एक और बार करना है, मुझे पता है तुम कर सकते हो।
ठीक है, दिमाग़ ठानता है तो ही शरीर कर पाता है।
ख़ुद पर भरोसा करो। मैं करती हूँ।
ठीक है। एक और गहरी साँस लो।
समझती हूँ। मुझे पता है तुम छोड़ना चाहते हो, लेकिन तुम कर लोगे।
चलो, अब। एक गहरी साँस लेते हैं।
अलीशा
ठीक है, चलो अब फिर से शुरू करते हैं।
आज रात ड्रिंक्स पर मिलें? मेरे घर।
आख़िरी बारी के लिए तुम पाँच या दस मिनट के लिए कर सकते हो
लेकिन रुक-रुककर करना।
अपने पैरों को चलाना शुरू करो। चलो, अब।
थोड़ा ज़ोर लगाओ।
-हे भगवान। माफ़ करना। -नहीं, मेरी ग़लती थी।
-एक मिनट, आप यहाँ के काउंसलर हैं ना? -शुक्रिया।
हाँ, मैं हूँ लेकिन मैं टेनिस टीम की मदद भी करता हूँ। मैं यूसीएलए में खेल चुका हूँ।
हरफ़नमौला।
ऐसा भी नहीं है।
-आप ईवा को खोज रही हैं? -हाँ। वह अभी भी पीटीए मीटिंग में है?
वह तो कल रात होगी।
वह भी काम में लगी रहती है, बिल्कुल आराम नहीं करती।
आपकी बॉस से मिलना भी एक मशक्कत का काम है।
ईवा और मैं बहुत लम्बे समय से दोस्त हैं।
ज़्यादातर लोग यह समझने की ग़लती कर बैठते हैं कि वे उसे जानते हैं।
मैं पूरी कोशिश करती हूँ कि कुछ ग़लत ना समझ बैठूँ।
दुनिया के और लोगों को आपसे सीखना चाहिए।
मतलब, अगर वे ऐसा करना सीख लें, तो लोग एक दूसरे को बेहतर तरीके से समझ पाएँगे।
आपको ऐसा लगता है?
मतलब, हम किसी को वाक़ई समझ सकते हैं?
अच्छा सवाल है।
मैं कहूँगा यह तभी हो सकता है जब आप उनकी सच्चाई को खुले दिल से सुनें।
मुझे चलना चाहिए।
तुम्हें ये कहाँ मिले?
लियोना जो बक्से लाई थी, उन्हीं में से एक में
माँ की एक तस्वीर थी, ये उसी के फ़्रेम में रखे थे।
ऐलग्ज़ैन्डर कौन है?
मुझसे मिलने से पहले तुम्हारी माँ ऐलग्ज़ैन्डर ट्रॉय के साथ थीं।
-क्या हुआ था? -उसने कहा था वह रिश्ता चल नहीं पाया।
उसे कोई बेहतर साथी मिल गया था।
एक ख़त पर तारीख़ आपकी शादी के बाद की है।
हमारी शादी के चार साल, तीन महीने और दो दिन बाद, वह वापस उसके पास चली गई।
तुम और डेज़िरी मेरे साथ ही रहीं। तुम्हें याद नहीं होगा।
मैं एक हाथ से बाल काढ़ता था
और दूसरे हाथ से डायपर बदलता था।
-वह भी थोड़े महीने ही चल पाया और फिर… -वह हमें छोड़कर चली गईं। वह आपको छोड़कर चली गईं।
लेकिन वह वापस आई।
यह ज़्यादा मायने रखता है। वह वापस आ गई।
आपने उन्हें वापस कैसे अपना लिया?
मैं कैसे नहीं अपनाता?
हम दोनों जानते हैं कि एक ग़लती से इंसान की परख नहीं हो सकती।
उसने मुझसे माफ़ी माँगी और मैंने माफ़ कर दिया,
क्योंकि मैं उससे प्यार करता था, और वह मुझसे प्यार करती थी।
और हम दोनों ने यही बात याद रखी।
वह उसके बारे में सब कुछ भूल जाना चाहती थी और मैं भी यही चाहता था।
हम कोशिश करते रहे कि हमारा रिश्ता पहले जैसा हो जाए।
हमने साइडी को जन्म दिया और हमने अपने परिवार को, अपनी ज़िन्दगी को,
दोबारा शुरू किया।
क्या वह ही मेरे असली पिता हैं?
हाँ।
मुझे किसी ने बताया क्यों नहीं?
तुम्हें बताने या ना बताने का फ़ैसला एलिनोर का था।
मैंने वही किया जो वह चाहती थी।
तुम्हें समझना होगा, बच्चे, वह समय अलग था।
वह बहुत शर्मिंदा थी।
गर्भ से होना, बिना शादी के, गिरजे के नियमों का पालन करने वाली एक अच्छी लड़की।
मुझे इन सब बातों से कोई फ़र्क़ नहीं पड़ता था।
मैंने किसी चीज़ की परवाह नहीं की, बस उससे प्यार किया और फिर तुमसे प्यार किया।
मैं बस यही चाहता था।
यह तब भी सच था और आज भी सच है। तुम मेरी बेटी हो।
और मैं तुमसे प्यार करता हूँ।
मैं भी आपसे प्यार करती हूँ, डैडी।
यहाँ आने के लिए शुक्रिया।
माफ़ करना मुझे देर हो गई।
एक प्रेस विज्ञप्ति को मंज़ूरी देनी थी।
ठीक है, देखो, मुझे तुम्हें कुछ सच बताना है।
रुको, क्या… यह असली नहीं है?
कैलीफ़ोर्निया स्पार्कलिंग वाइन। क्या?
जब हम मिले थे, मैं फ़ौरन तुम्हें पहचान गई थी।
मैंने तुम्हें तुम्हारे हाई स्कूल के "गेट आउट द वोट" कार्यक्रम में देखा था।
मैंने तो तुम्हें नहीं देखा।
मैं कहीं और दूसरे पचड़ों से निपट रही थी, लेकिन मेरे ऑफ़िस वालों ने तस्वीरें खींची थीं।
मेरे बॉस के सभी कार्यक्रमों की तस्वीरें खींची जाती हैं।
तो तुम राजनीति में हो।
जानती हूँ लोग यह सुनकर सोच में पड़ जाते हैं।
यह इस बात पर निर्भर है तुम किसका समर्थन करती हो।
हम चार पीढ़ियों से डेमोक्रैट रहे हैं।
मैं एंड्रयू फ़िनी के लिए काम करती हूँ। वह मेयर का चुनाव लड़ रहा है।
हाँ, उसे तो पक्का रैली में देखा था।
यह लो।
लग रहा था वह उसके बस की बात नहीं थी।
जैसे वह एक राजनेता होने का दिखावा कर रहा था।
वैसे, वही जीतेगा।
अगर मुझे उसके जीतने पर शक होता तो मैं उसके लिए काम नहीं करती।
और तुम करती क्या हो?
मैं एक अभियान उपप्रबंधक हूँ,
तो मैं कुछ भी कर लेती हूँ।
अभी मैं एक बड़ा समर्थन हासिल करने पर काम कर रही हूँ और…
-प्रेस विज्ञप्ति पर। -अह-हँ।
आज वह आख़िरकार पूरी हो गई।
बधाई हो।
चीयर्स।
सेल्ट्ज़र के साथ नींबू या चकोतरा?
एक आइरिश व्हिस्की का शॉट देना।
आ रहा है।
मैं चेहरे की इन लकीरों को पहचानता हूँ।
हे।
एक आदमी अपने परिवार के लिए जान लेने पर आमादा है।
तुम्हें याद है जब तुम पहली बार मेरे घर आए थे,
हॉर्न बजाए जा रहे थे कि पॉपी बाहर आने में देर क्यों लगा रही है?
भाई, मेरा मन कर रहा था एक घूँसे में तुम्हें दुनिया के दूसरे हिस्से में पहुँचा दूँ।
लिलियन की वजह से तुम बच गए थे।
किसी आदमी की बेटी को बेइज़्ज़त नहीं करना चाहिए।
अब मैं यह बात समझता हूँ।
आप जानते हो,
जब ज़रीना ने मुझे पहली बार बताया था कि ट्रिनी, एक छोटी बच्ची,
उसके गर्भ में है, क्या बताऊँ, मैं बहुत बुरी तरह से डर गया था।
लेकिन फिर मैंने आपके और आप अपनी…
बेटियों के साथ कैसे रहते हैं, उस बारे में सोचा।
तुम्हें याद है जब ट्रिनी, कितनी, पाँच, छह साल की थी?
तुम उसे यहाँ घुमाने लाया करते थे।
तुम उसे उस गुड़िया के साथ बूथ में बिठा दिया करते थे…
-हाँ। एडी। -एडी।
तुम दो शर्ली टेम्पल्स आर्डर किया करते थे।
-एक उसके लिए और एक गुड़िया के लिए। -और एक गुड़िया के लिए।
सब कुछ कितना आसान था, है ना?
पिता होने के लिए बहुत संयम चाहिए, बेटा, यह एक दिन का मामला नहीं है।
हमें ऐसी बेटियाँ मिली हैं जिन्हें पाकर कोई भी बाप ख़ुद को ख़ुशक़िस्मत समझेगा।
हमें बस उनके प्यार के लायक़ बनने की कोशिश करनी है।
बहुत शुक्रिया आपका।
कोई दिक़्क़त?
पुलिस वाले टूपलो और हग्स का पीछा कर रहे हैं।
मतलब फ्रूटवेल और मैक्सवेल पार्क।
यह फ़िनी अपनी ताक़त दिखा रहा है, सोच रहा है जैसे जीत ही गया है।
मैं अपने और लड़कों को बुलाऊँ?
और क्या, ढीला नहीं पड़ना है। हर कैपस्टोन को बाहर गश्त पर लगा दो।
टूपलो से बोलो मुझसे मिले।
ठीक है, सर।
गुड मॉर्निंग, ओकलैंड। आज की हमारी मुख्य ख़बरें हैं:
ओकलैंड की किशोरी एमिली मिल्स को लापता हुए तेरह दिन हो चुके हैं,
और जाँचकर्ता अभी भी इस बारे में कुछ ख़ास पता नहीं लगा पाए हैं।
एक होनहार विद्यार्थी एक…
क्या यार, ईवा?
तुमने कच्चा दूध डालने को बोला था?
मुझे पता था यही होने वाला है।
यह सब तुम पर ख़राब असर डाल रहा है।
वह लड़की जो अभी बाहर गई है, क्या गुल खिलाए हैं उसने?
जैसा तुम सोच रहे हो, वैसा कुछ नहीं है।
उसने मुझे फ़िनी के फ़ंडरेज़र का न्यौता दिया है।
मैंने कुछ सोचा है।
यह सुनकर तो मुझे बहुत राहत मिल गई।
तुम्हारा उस अजीब से मोटल में जाने का क्या?
धंधे वाली जगहों के आसपास घूमना। देखो, तुम अपनी ज़िन्दगी इस तरह नहीं बिता सकतीं।
सब कुछ ठीक चल रहा है।
ठीक है।
तो फिर मेरा क्या?
देखो, मेरे अलावा भी तुम्हें लोगों पर भरोसा करना होगा।
तुम्हीं बताओ मैं अकेला कब तक तुम्हें संभालता रहूँगा?
तुमने कहा था तुम पॉपी के साथ काम करना चाहती हो।
काम करो उसके साथ।
उससे खुलकर बताओ तुम क्या महसूस करती हो।
या फिर बंद करो यह सब, इससे पहले कि बहुत देर हो जाए।
प्लीज़।
मैं सारी रात जागकर यह सोचती रही कि कैसे एक लम्हे में ड्रेया की सारी ज़िन्दगी बदल गई।
क्या उसके एक फ़ैसले ने उसे देह व्यापार में धकेल दिया?
एक शख़्स ने?
एक अकेला रिश्ता इतना ताक़तवर कैसे हो सकता है?
एक इंसान के लिए जो उत्पीड़न और धोखा है,
-दूसरे इंसान के लिए वही प्यार और दोस्ती है। -हे, जान। क्या हाल हैं?
-हे। -हे।
बढ़िया, तुम कैसे हो?
उनमें से कौन सही है?
हाल ही में, मेरा ऐसी औरतों से मिलना हुआ, जिन्होंने अपना प्यार एक ऐसे इंसान के लिए ज़ाहिर किया,
जिसे देखकर मुझे लगा वह उनका शोषण कर रहा था और उनके भोलेपन का फ़ायदा उठा रहा था।
एक और इंसान जिसे मैं जानती हूँ, उसे एक ऐसे व्यक्ति ने गहरे ज़ख़्म दिए जिससे वह
बहुत प्यार करता था, फिर भी उसने क्षमा, त्याग और समर्पण का रास्ता चुना।
अगर मैं सच कहूँ तो मैं उनके फ़ैसलों से सहमत नहीं हो पाती हूँ,
लेकिन उनके बारे में राय बनाने का मुझे कोई हक़ नहीं है।
पॉपी, मुझे तुम्हें कुछ बताना है।
मेरे अंदर कई राज़ छुपे हुए हैं।
अब मुझे लगता है इसमें इतना फ़ायदा नहीं, जितना नुक़सान है।
बहुत सालों से मैंने इन सब बातों के बारे में नहीं सोचा था।
लेकिन फिर…
ड्रेया।
और अब ऐसा लगता है जैसे मैं फिर से पंद्रह साल की एक लड़की हूँ।
मैं उन्हीं धंधा करने वाली लड़कियों में से एक हूँ।
टखनों में दर्द लिए हुए, एक मोटल में क़ैद, यह भी नहीं जानती अगला कौन आने वाला है।
बहुत घिन्न आ रही है और लग रहा है जैसे मेरा…
इस्तेमाल किया गया हो।
ख़ुद पर शर्म आ रही है।
और यह सब सिर्फ़ उसकी वजह से।
वह स्टैनफ़ोर्ड में क़ानून की पढ़ाई कर रहा था।
उसने कहा था वह ग्रीन कार्ड लेने में मेरी माँ की मदद कर सकता है।
लेकिन हमेशा कुछ न कुछ… परेशानी या देरी हो जाती थी।
फिर उसे अदालत में एक क्लर्क के साथ काम करने का मौक़ा मिला।
उसने कहा कि अगर मैं… मैं बस उस आदमी के साथ थोड़ा समय बिता लूँ,
मेरी माँ के काग़ज़ात जल्दी तैयार हो जाएँगे।
लेकिन मैं नहीं करना चाहती थी।
मैं नहीं करना चाहती थी।
लेकिन मेरे पास कोई और चारा नहीं था।
और फिर उसने कहा, उस क्लर्क का, उसका…
दूसरे विभाग में तबादला हो गया, लेकिन उसके पास मेरे लिए एक और आदमी का पता था।
और एक और आदमी के बाद एक और आदमी आता गया और…
मदद धमकियों में बदल गई।
और मैं क्या करती?
मतलब, वह मेरी माँ के बारे में सब कुछ जानता था।
और इस पूरे समय में…
पूरे समय में, मुझे पूरा यक़ीन था वह मुझसे प्यार करता है।
उसने यह कैसे किया?
मेरे दिल के एक कोने में मैं आज भी…
यही सोचती हूँ कि क्या मैं आज भी उससे प्यार करती हूँ।
हाँ।
इसमें तुम्हारी कोई ग़लती नहीं है।
कोई ग़लती नहीं।
तुम इस दुनिया को एक बेहतर जगह बना रही हो।
मैं इसे और बेहतर बनाना चाहती हूँ।
मुझे इसे और बेहतर बनाना है।
क्या तुम्हें
ग़रीब बच्चों के समर कैम्प के बारे में कुछ मालूम है?
हाँ, मुझे मालूम है।
मालूम है।
क्या आप यहाँ मुझे वह 741 बेचने आए हैं?
आज नहीं।
मेरा अनुमान है आप यहाँ इतनी दूर पालो ऑल्टो तक सिर्फ़
मोटरसाइकिलों की बात करने तो नहीं आए हैं।
आपके समर्थन ने एंड्रयू फ़िनी को एक अविजेय बढ़त दे दी है।
यह हम दोनों के लिए परेशानी की बात है।
मैं कुछ समझा नहीं।
आप मेरे इलाक़े में क्वेस्टर को लाना चाहते हैं।
एक ऐसी जगह जहाँ दशकों से कैपस्टोन्स गश्त कर रहे हैं, वहाँ की सुरक्षा कर रहे हैं।
फ़िनी हमें पूरी तरह से रोक देना चाहता है।
तो, अगर फ़िनी आपको रोकता है, तो आप मेरे क्वेस्टर कैम्पस को रोक देंगे?
कैपस्टोन्स से दुश्मनी घातक हो सकती है।
आपने देखा हमने "गेट आउट द वोट" कार्यक्रम में क्या किया था।
वैसा हम आपके साथ भी कर सकते हैं, हर सामुदायिक सुनवाई में,
हर योजना बैठक में।
अगर आप फ़िनी से कहें कि यहाँ की चीज़ों में दख़ल न दे, तो हम एक ताक़तवर दोस्त भी हो सकते हैं।
मैं उसके अगले फ़ंडरेज़र में उससे कह सकता हूँ।
आप मेरे साथ क्यों नहीं चलते?
एक नई शुरुआत नए विकास के लिए कैम्प
हाँ, मैंने सारी सुरक्षा फुटेज देख ली हैं।
पूरा कैम्प देख लिया।
कई दिनों से मेरे अलावा यहाँ कोई नहीं आया है।
अब, आपको क्या लगता है कौन कैम्पर यहाँ ऊपर आया होगा?
जेम्स बेंजामिन तृतीय
लोग उसे ट्रे के नाम से जानते हैं।
ओह, जिमी। वह कोई विद्यार्थी नहीं था।
वह एक काउंसलर था।
बच्चों के साथ क़रीबी रिश्ते बनाने में माहिर।
ज़रा रुकिए, शायद मेरे पास कुछ है।
हमारा दलाल एक कैम्प काउंसलर था।
एक माहिर धोखेबाज़।
उसने रोशेल, डैवन और ड्रेया को बेवक़ूफ़ बनाया। सारी होशियार लड़कियों को।
क्या आदमी है, जिमी।
उस बन्दे की याद आती है।
बहुत बुरा हुआ हमें उसे यहाँ से निकालना पड़ा, उसने गतिविधि निदेशक को बुरी तरह मारा था।
जिमी का ग़ुस्सा उसके क़ाबू में नहीं था।
यह देखिए।
पता है, उस कमीने ने मुझसे झूठ बोला?
ऑब्रे ने मेरी आँखों में आँखें डालकर मुझसे कहा था वह कभी ट्रे से नहीं मिला।
ज़ाहिर है, ऑब्रे ने जूनियर काउंसलर के काम के लिए वालंटियर किया।
-ट्रे ने उसका ख़याल रखा। -हाँ, बेशक रखा होगा।
ऑब्रे की दोस्ती एक दलाल से है?
ट्रिनी को यह पता होना चाहिए। उसका बॉयफ़्रेंड एक निहायत ही कमीना आदमी है।
हे!
उप-शीर्षक अनुवादक: पुनीत
अगर आपको या आपकी जानकारी में किसी को मदद की ज़रूरत है,
तो APPLE.COM/HERETOHELP पर जाएँ